Държавен вестник, бр. 81, 2005 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  81
1. кредитен превод;
2. директен дебит;
3. превод с електронни платежни инстру-
менти, редът за което се урежда с отделна на-
редба на БНБ.
(2) Банката прилага формата на превода,
която е наредена от титуляря на сметката или
искана от получателя по превода съгласно
постигнато споразумение между него и титу-
ляря на сметката. Банката има право да от-
каже да прилага спрямо свои клиенти някоя
от формите на безналичен превод само ако ги
уведоми в писмена форма.
(3) Българската народна банка издава ука-
зания за приложение на формите за безналич-
ни преводи.
Кредитен превод
Чл. 16. (1) Кредитният превод се извършва
по нареждане на наредител, въз основа на което
банката задължава сметката му и прехвърля
сумата, посочена в нареждането, по сметката
на получателя.
(2) Преводното нареждане за кредитен пре-
вод се съставя от наредителя, който носи от-
говорност за настъпилите последици от не-
правилното му съставяне.
(3) Наредителят има право да оттегли да-
дено от него преводно нареждане само в след-
ните случаи:
1. до задължаване сметката на наредителя;
в този случай разходите за банково-техничес-
кото обслужване на оттеглянето са за сметка
на наредителя;
2. ако преводът не е изпълнен от банката в
нормативно определените срокове; в този слу-
чай разходите за банково-техническото обслуж-
ване на оттеглянето са за сметка на банката.
(4) Клиент, който очаква да получи креди-
тен превод, може да поиска от банка да извър-
ши проверка за негова сметка относно състоя-
нието на платежния процес.
Съдържание на преводното нареждане
за кредитен превод
Чл. 17. (1) Преводното нареждане за креди-
тен превод (местен и презграничен) съдържа:
1. наименование на банката, до която на-
реждането се отправя;
2. име (наименование) на наредителя;
3. адрес на наредителя (при преводно на-
реждане за презграничен кредитен превод);
4. международен номер на банкова сметка
(IBAN) на наредителя;
5. наименование на банката на получателя;
6. банков код (BIC) на банката на полу-
чателя;
7. име (наименование) на получателя;
8. международен номер на банкова сметка
(IBAN) на получателя;
9. сумата, която следва да бъде преведена;
10. валута;
11. дата за изпълнение на превода;
12. основание за превода (информация за
получателя);
13. начин за разпределение на таксите по
превода;
14. допълнителни пояснения относно
превода;
15. дата на представяне на преводното на-
реждане;
16. подпис на наредителя (с изключение на
преводни нареждания, представяни по елект-
ронен път, когато се спазват изискванията за
електронния документ и електронния подпис).
(2) Преводното нареждане за кредитен пре-
вод може да съдържа и други реквизити,
включително такива, които са необходими
за изпълнение изискванията по други нор-
мативни актове.
Директен дебит
Чл. 18. (1) По договор между платеца и
получателя на превода преводът може да бъде
извършен чрез директен дебит само ако пла-
тецът предварително даде съгласие преводът
да се извършва незабавно от неговата смет-
ка по искане на получателя. Платецът пред-
ставя своето съгласие пред банката, където
се води сметката му, а копие от съгласието
изпраща на получателя на превода. В случай
че платецът е посочил условия за прилагане
на директния дебит, банката изпълнява на-
реждане за директен дебит на получателя само
ако се убеди, че са изпълнени поставените
условия за превода.
(2) В своите общи условия банката може да
предвиди задължение на наредителя да пода-
ва нареждане за директен дебит преди датата
му на изпълнение по смисъла на ал. 7, срок за
подаване на нареждането, както и работно
време, през което могат да се подават нареж-
дания за директен дебит.
(3) Банката, която получава нареждане
за директен дебит, при получаването му не
проверява основанието за използване на ди-
ректния дебит като форма на превода. Тази
банка обработва информацията, дадена в
подлежащо на изпълнение нареждане за
директен дебит, и го изпраща чрез система
за обслужване на клиентски преводи до бан-
ката на платеца като искане за дебитиране
на средства от сметката на платеца и тяхно
превеждане до получателя (по-нататък “ис-
кане за дебитиране”).
(4) Банката на платеца, която води смет-
ката, от която трябва да се дебитират сред-
ства въз основа на нареждане за директен
дебит, е длъжна да осигури дебитиране на
средствата от сметката на платеца и насоч-
ването им към сметката на получателя само
с предварителното съгласие на платеца, пред-
ставено пред нея в съответствие с договора
за банкова сметка.